
Unum ovile et unus pastor. 
Unu ŝafejo kaj unu paŝtanto. 
(JOH., X, 16.) 


ESPERO KATOLIKA 


INTERNACIA MONATA GAZETO, OFICIALA ORGANO de[l. K.U.E. 


MEMOROJ 
pri la lastaj tagoj de Abato RICHARDSON. 


Al la tre apostola Paroĥestro de Bossey 
kaj al la tre estiminda familio Milsom. 


Du pensoj alportas, al mia koro dolorigita pro la morto 
de nia amata Prezidinto RICHARDSON iom da konsolo: la 
unua estas la absoluta konvinko, ke lia bela animo ĝuas 
nun apud Dio la ĉielan ripozon. La dua estas la memoro 
pri la neforgesebla semajno, kiun li pasigis en mia hejmo 
kelkajn tagojn antaŭ sia morto. 

Pro la graveco de lia kormalsano, lia kuracisto konsilis 
al li ne iri tiun Ĉi jaron al la Esperantistaj kongresoj. 

„Vi bezonas”, li diris, „absolutan trankvilecon, kaj longa 
vojaĝo povas esti fatala al vi”. 

S-ro RICHARDSON, sentante sin en stato iomete pli bona 
je la fino de julio, decidis iri tamen al Berno kaj Romo 
por labori tie por nia duoble kara — katolika kai esperan- 
tista — afero. 

La kongreso en Romo estis konstanta priokupado por li. 
Trifoje ĉiusemajne ni ambaŭ interŝanĝadis leterojn pri tiu 
gravega atero. 

Tuj kiam li konigis al mi sian decidon forvojaĝi, mi in- 
vitis lin trapasi Parizon kaj halti unu semajnon ĉe mia 

nova kampara loĝejo, en la ĉarma vilaĝo de Montmagny 
(tute proksime al Parizo.) 

La bona patro akceptis mian inviton, kaj la 2-an de 
Aŭgusto vespere, F-ino LARROCHE kaj mi lin atendis ĉe 
la Norda stacio. Li estis bonmiena, tute ne malsanaspekta. 

Ni lin kondukis al Montmagny, +) kie mia tuta familio 
ĝuis, dum ok tagoj, la agrablan, ĉiam bonhumoran kaj 
edifantan kompanion de tiu pia pastro. Kiom da karitato 
en lia koro! Kiom da boneco en lia animo! 

Feliĉe, „bela vetero fariĝis dum lia tuta ĉeestado ĉe mia 
hejmo. 

Ĉar li bezonis ripozi, kaj spiri kiel eble plej multe bo- 
nan aeron, mi estis aranĝinta por li, en la florĝardeno ripoz- 
seĝon kun skribtableto sub la ombro de larĝa figarbo. Tie 
li restadis dum la plej granda parto de l tago, laborante 
preskaŭ seriĉese, respondante al la multaj leteroj, kiuj al- 
venis al li. Dum du horoj ĉiutage, ni kune priparolis la 


aterojn de E. K. kaj de niaj kongresoj. 
De tempo al tempo, li, sub sia figarbo, ricevadis la vi- 


ziton de miaj du knabetoj, (el kiuj unu estas lia baptofilo), 
kaj la blankhara maljunulo ŝatis paroli kun ili, kaj respondi 
la sennombrajn demandojn de sia scivolema baptotileto. 

— Cu vere, baptopatro, ke vi estas anglo? demandis 
inter multaj aliaj aferoj, la 3-jara scivolemulo. 

— Jes, estas vere! 

— Ĉu estas vi kiu bruligis Jeanne d'Arc? ... 

— Ho, tute ne, respondis ridetante Patro RICHARDSON. 

Kaj la infano, kontentega pro tiu respondo kuris al sia 
patrino, dirante: „Maman, mi amas multe mian baptopa- 
tron, ĉar li diris al mi, ke li ne bruligis Jeanne d'Arc...” 

Ĉe la tablo, aŭdi lin estis vera paradizo. Ĉiam li havis 
ion interesan kaj edifantan por rakonti. Lia vivo estis vivo 
de apostolo, kaj apostolo, kiu atingas la 70-an jaron vidis 
multe da aferoj. | 

Li konatiĝis en Montmagny kun mia paroĥestro S-ro 


1) Montmagny kuŝas je unu kvarono da horo (per Norda fer- 
vojo) de Parizo. 


MEMOROJ PRI ABATO RICHARDSON 315 


Abato GARNIER, kaj lia frato Kanoniko GARNIER, fame- 
konata en Francujo, kiel oratoro kaj fondinto de la Ligo 
de la Evangelio. Li dormis ĉiunokte en ilia domo. Ambaŭ 
loĝas najbare al mia domo kaj direktas seminarion. Li 
tute entuziasmiĝis pri tiu Ligo de la Evangelio. 

Mi mem servis lian meson. ĉiutage, en la „Kapelo de 
N. D. de Lourdes”. Li multe ripozis dum tiuj tagoj, kaj, 
post unu semajno, li decidis daŭrigi sian vojaĝon, kaj iri 
al Bossey ĉe S-ino Milsom. 

Strange! Patro RICHARDSON havis la antaŭsenton de sia 
tre proksima morto ĝis tia grado, ke, kiam venis la forira 
momento, kaj mi proponis aĉeti por li revenbileton — 
multe pli profitan, ol simpla, — li nepre rifuzis, dirante: 
„Kial, kara amiko? Ĉu mi iam revenos? Ĉu eĉ mi atingos 
Romon? Mia vivo estas en la manoj de Dio, kaj mi je 
ĉiu momento povas esti forprenata de Li. Ne do aĉetu 
revenbileton !” | 

Li, cetere, dum la tuta tempo de sia ĉeestado parolis al 
mi pri la aferoj de I. K. U. E., kvazaŭ mortonta baldaŭ, 
esprimante siajn dezirojn pri la estonta prezidanto, k. t. p. 

La 11-an de Aŭgusto matene, mi lin kondukis Parizon, 
ĉe la Lyona stacio, por foriri al Genève. Ho ve! kiam mi 
lin kisis adiaŭe kaj ricevis lian benon, mi ne povis pensi 
ke mi ne plu lin revidos en tiu Ĉi vivo... 

De la 12-a ĝis 20-a de Aŭgusto, li estis la gasto de 
S-ino Milsom kaj de S-ro paroĥestro en Bossey, — lasta 
franca vilaĝo apud Svisa landlimo. 

Li trifoje el tie skribis al mi por la kongresaj aferoj, — 
parolante samtempe pri sia bonsano kaj sia entuziasma 
admiro por monto Salĉve, ĉe la piedo de kiu, ho ve! lia 
korpo nun ripozas... 

La 19-an de Aŭgusto vespere, li petis la fratinon de 
S-ro Paroĥestro pretigi siajn aferojn por foriri frue al 
Berno la morgaŭan tagon. 

Ĝis la deka nokthoro, li parolis pri spiritaj aferoj kun 
pia farmistino, kiu deziris ricevi liajn konsilojn. Li pripa- 
rolis la feliĉon de la ĉielo kun tia fajro kaj entuziasmo, 
ke li ŝajnis esti en ekstaza stato. 

Tia estis lia lasta konversacio ... 

Du horojn poste, la fratino de S-ro Paroĥestro estis 
subite vekita per elvokoj; ŝi leviĝis kaj alkuris en la 
ĉambron de la Patro. Li estis sufokanta. Tuj li vidis, ke 
la lasta momento alvenis; li montris sur sia tablo kajereton 
de adresoj. Post kelkaj minutoj lia bela animo foriris. ') 

La morgaŭan tagon, mi samtempe ricevis leteron de li 
kiu finiĝis kiel vera spirita testamento, — kaj telegramon 
de S-ino Milsom, anoncantan la funebran okazon. 

Mi estis baldaŭ forironta al Berno; mi alkuris al Bossey, 
kie, dum tri tagoj, mi spertis la afablegan gastemecon de 
la familio Milsom, kaj preĝis apud la ĉerko de nia Patro, 
ekspoziciita en la preĝejo, atendante la ordonojn de liaj 
parencoj. 

Fine, post longa interparolado — aŭ pli vere intertele- 
grafado — estis decidite, ke li ripozos en Bossey mem. 
La enterigo okazis la 25-an de Aŭgusto je la 9-a matene. 

Tiun simplan, sed kortuŝantan ceremonion mi neniam 
forgesos. 

La vetero estis bela. Post la meso, la ĉeestantaro, ak- 
ompanante la funebran veturilon, eniris la mallarĝan ŝton- 
vojeton kiu, suprenirante, kondukas al la tombejo. 

Preskaŭ ĉiuj vilaĝanoj ĉeestis, ĉar kvankam la Patro 
restis malmulte da tempo en Bossey, li estis jam konata 
kaj amata de ĉiuj. 

La junulinoj kovritaj per blankaj vualoj, iradis antaŭ la 
ĉerko. 

Mi iris tuj poste, akompanata de niaj Bossey”aj sam- 
ideanoj, kaj portante la standardon de I. K. U. E. (solene 
benita de Pastro RICHARDSON en Montserrat). Kaj ĝiaj oraj 
franĝoj kaj ĝiaj ekstremaj faldoj ripozis sur la ĉerko mem. 

Ce la tombo mi lin adiaŭis, je la nomo de ĉiuj katoli- 
kaj Esperantistoj. | 

Unu horon poste, kun dolorigita koro, mi foriris al Berno. 

La morgaŭan tagon okazis, en la katolika preĝejo de la 
kongresurbo, funebra meso por lia animo. S-ro Pastro 


1) S-ro Paroĥestro tiam forestis, pro sia jara retrato. 

LAJOS, el Debreczen (Hungarujo), diris kelkajn vortojn pri 
la mortinto, kaj mi mem rakontis al la ĉeestintoj tion, 
kion mi tie Ĉi ĵus skribis. 

D-ro ZAMENHOF, kun sia familio ĉeestis la Diservon, 
volante alporti supreman homaĝon al tiu, kiu estis senlace, 
ĝis la lasta minuto, unu el la plej fervoraj kaj plej amataj 
el liaj adeptoj.!) 

Ni, ho ve, perdis patron! Sed mi estas certega, ke, el 
la ĉielo, li ne forgesos tiujn, kiujn li tiel multe amis sur 
tero. Li helpos al ni, kaj, havante tian protektanton kaj 
tian modelon apud Dio, ni alvenos nedubeble al la fina 
venko. 

Beati mortui, qui in Domino moriuntur. 


CL. COLAS. 


P.S. Estas por mi nepra certaĵo, ke la sukceso de nia 
gravega Pilgrim-kongreso en Romo kontraŭ kiu stariĝis 
multspecaj malfacilaĵoj, kiuj mirinde malaperis, — estas 
ŝuldita ne al mia propra agado, kiel tro bonkore proklamis 
D-ro SMULDERS, sed al la helpo, kiun, el la ĉielo, nia kora 
mortinto donis al ni. La Sankta Eklezio permesas alvoki 
preĝojn de piaj mortintoj, eĉ ne kanonizotaj. 

Ni do uzu tiun permeson! 


PAROLADO DE S-ro CL. COLAS 
apud la ĉerko de Patro Richardson en Bossey. 
(25 Aŭgusto 1913). 


Je la nomo de la Z/nfernacia Katolika Unuiĝo Esperan- 
tista, mi konsideris kiel devon, veni el Parizo, alporti al 
tiu, kiu estis por ni pli ol Prezidanto, pli ol Cefo, sed 
amiko tre. kara, kaj vera Patro, la homaĝion de nia dolor- 
plena bedaŭro. 


) La Vendredon antaŭe, S-ro Edmond PRIVAT, akompanata de 
Ĝenevaj samideanoj lin estis adiaŭinta nome de la ĝenerala mov- 
ado Esperantista. 

Lastan vendredon, oni 1) jam rememoris, apud ĉi tiu 
ĉerko, la mirigantan sindonemon, kun kiu S-ro Abato 
RICHARDSON laboradis por la disvastigo de la nobla ideo 
de lingvo internacia. Kaj certe, kiam la homaro ĝuos tiun 
grandan bonon, oni lin nomos inter tiuj, kiuj plej multe 
kunhelpis al ĝia triomto. 

Sed al ni, kiuj estis intimuloj por li, al ni, al kiuj li mal- 
fermis sian tutan animon, apartenas la rajto kaj la devo 
diri, kiaj estis la motivoj, kiuj incitis Abaton RICHARDSON 
sin dediĉi al tiu noblega afero. 

De lia ardanta karitato, de lia grandega boneco, kiu 
reflektiĝis sur lia bela vizaĝo de maljunulo. — kun afabla 
rideto, kiu altiradis la korojn — de lia fervoreco en Ĉiuj 
liaj agoj, ni konas la fonton. Mi scias, ke ĉio ĉi tio de- 
venis de lia amo al Dio, amo al Kristo, amo al la Eklezio, 
al kiuj lia fajra kaj rekta animo, soitanta la Veron, sin 
estis tute dediĉinta. | 

Li estis sanktulo, kaj, en lia dezirego konkiri animojn 
al Dio, li preterlasis nenian rimedon. Dio sola konas la 
nombron de tiuj, kiujn li konsolis, konvertis, kaj savis. 

Li komprenis, ke Esperanto povas kaj devas esti ilo por 
fari pli da bono, por disradiigi pli bele la Veron, por al- 
konduki pli da animoj al Dio kaj al la Eklezio, por labori 
pli efike je la efektivigo de tiu Evangelia parolo, lia dev- 
izo: „Unu ŝafaro, kaj unu paŝtanto”. 

Kaj ni scias kiamaniere li, post la morto de Abato PEL- 
TIER, kondukis la movadon, donante al ĝi praktikan orien- 
tiĝon, kaj montrante al tiuj, kiuj ankoraŭ dubis pri ĝia 
utileco, la tutan bonon fareblan per ĝi. 

Karega Patro! Ĝis la lasta momento, li laboris kun mir- 
iga sindonemo por tiu bela verko. Malgraŭ la malbona 
stato de lia sano, li venadis tamen al ĉiuj niaj kongresoj, 
kies organizanto kaj animo li estis. 

Li estis iranta al Berno, kaj al Romo, kie li devis mem 
prezenti al la vikario de Jezu-Kristo la katolikan Esper- 
antistaron. 


1) S-ro Edmond PRIVAT. 

Ho ve! la antaŭsento, kiun li havis, ke li ne atingus la 
Eternan Urbon, malfeliĉe realiĝis. 

Kaj li devis nin forlasi en ĉi tiu ĉarma vilaĝeto de 
Svisujo, pri kiu li ameme paroladis, kaj kie li ĝuadis la 
plej afablan kaj amikan gastadon. Kaj jen li ripozas nun 
je la piedo mem de tiu belega montaro, kies belecon li 
entuziasme priskribis al mi, antaŭ kelkaj tagoj. 

Granda estas nia doloro, ĉar ni estas de nun orfoj! 

Ni ploras kaj ni ploros ankoraŭ longtempe pri nia bona 
patro! 

Sed ni ne similas al tiuj, kiuj vidas nenion trans la 
tombo. Ni ploras, sed ne kiel tiuj, kiuj estas sen espero. 

Ni scias, ke nia kara mortinto foriris al Dio, en mondon 
pli bonan, kaj ke, post tiel bele plenigita vivo, lia animo 
ĝuadas nedireblan feliĉon. 

Mi havis, antaŭ malmulte da tagoj, la grandan feliĉon 
lin gastigi en mia hejmo. Kaj, inter la multaj editantaj 
historietoj, kiujn li tiel perfekte sciis diri, li ŝatis ripeti al 
mi la promeson de lia „kara sanktulineto”” Fratino Thérèse- 
de-IEnfant Jésus” +) esti utila al la vivantoj postla morto.. 

Tre amata Patro! Memoru tiun parolon. El la ĉielo, 
memoru viajn infanojn! Restu vi kun ni, kaj obtenu de la 
bona Dio, kiun nun vi vidas en la lumo de la ĉieloj, ke 
ni estu ĉiam fidelaj al nia devo, kaj ni havu la forton kaj 
la kuraĝon daŭrigi, ĝis la fino, la de vi komencitan laboron! 


LA KIEW”?A PROCESO. 
Protesto. 


Laŭ kelkaj ĵurnaloj ŝajnas, kvazaŭ ne estus lojala al la 
katolika tradicio ĉiu, kiu montras bonvolon al la Hebreoj 


Noto. — Tiu parolado estis eldirita en franca lingvo. Poste S-ro 
COLAS diris kelkajn frazojn de adiaŭo en Esperanto. 

1) Fratino Theĉrese-de-IEnfant Jésus, el la Karmelo de Lisieux 
(Francujo) mortis antaŭ kelkaj jaroj „en odoro de sankteco”. Jam 
mirakloj okazis je ŝia invoko, kaj multegaj personoj pilgrimas al 
ŝia tombo. 

kaj deziras senkulpigi ilin de ia komuna kaj abomena 
akuzo. 

Kontraŭ tiu opinio ni sentas nin devigataj energie pro- 
testi, tiom pli, ke iel malfavora juĝo ŝajnas esti direktata 
kontraŭ la Kardinalon, kiu estras la Eklezion en nia lando. 
Sed unue, estu permesate al ni citi la gravegajn deklarojn 
de alia angla prelato katolika pri tiu temo. A 

Kardinalo Manning skribis en 1883 al la Cefrabemo, 
S-ro Adler, pri la Tisza Eszlar'a proceso (de rita mortigo): 

„ Vi nur agas al mi juste, opiniante, ke mi nek kunsentas, 
nek kredas je tiuj abomenaĵoj.” 

La sama kardinalo deklaris al hebrea delegitaro, en sia 
episkopa palaco, ke: „li ne estus fidela al sia propra religio, 
se ilian li ne respektegus.” Kaj jen letero de la nuna 
Cefepiskopo de Westminster, Kardinalo Bourne: 


Al la tre Reverinda 

la Cefrabeno. 

Ĉefepiskopa palaco 
Westminster S. W. 
la 25-an de Septembro 1913. 

Sinjoro! 

Kun bedaŭro mi ekscias, ke denove estas starigataj en 
Ruslando akuzoj pri rita mortigo. Kiel vi diras, la Katolika 
Eklezio, laŭ mia tuta kono, ĉiam konstatis, ke tiuj akuzoj 
havis nenian bazon, ĉu en la religio, ĉu en la kredo aŭ 
praktiko de la hebrea popolo. Mi esperas, ke tiu konstato 
estos baldaŭ ĉie akceptita, kaj ke, se krimo estas farita, 
ĝi ne estos aljuĝata al motivoj, kiuj ne ekzistas en realeco. 

Kredu min fidele via 

(subskribita) Francis Kardinalo BOURNE. 

Sed okazis, ke kelkaj ĵurnaloj malkontentiĝis pri tiu dekla- 
ro de la Kardinalo. Ili pretendis, ke la Kardinalo estis trom- 
pita; ili eĉ dubis pri la aŭtentikeco de la letero. Ni povas 
certigi, ke la Kardinalo vere skribis la leteron, kiu estas 
aljuĝita al li, kaj, plue, ke li skribis ĝin kun multe plibona 
kompreno de la tuta afero, ol ŝajnas havi lia kritikanto. 

Mankas la loko por citi la plenan tekston, sed la tuta 

argumento de la ĵurnalisto nur konsistas el tio, ke la kato- 
lika Eklezio ne povas proklami, ke tiuj akuzoj estas 
senbazaj, ĉar ĝi kanonigis la junan Simon'on de Trento, 
kiu estis mortigata per tiaspeca krimo. 

Al tio ni respondas, ke eĉ se oni ekzakte povus diri, 
ke Simono de Trento kaj aliaj tiaj infanoj-martiroj estis 
kanonigitaj, tiu aprobo de publika alpreĝo neniel koncernas 
la demandon pri rita mortigo. 

Eĉ se la Eklezio konstatis, ke tiuj infanoj estis mortigataj 
de la Hebreoj „in odium fidei” (pro malamo al la Krist- 
ana fido),— do, ke ili suferis martirmorton — tio neniel estus 
aserto, ke tiu faro estis motivita de la ritoj de la hebrea 
religio. 

Kiam la regionaj pastroj petis de la papo Sixtus V, ke 
estu kanonigita la infano-martiro Simono, ili nur diris, ke 
la infano estis mortigata de la Hebreoj kiel moko al Kristo; 
kaj la Papo en sia dekreto nenie diras aŭ sugestias, ke 
Simonon oni ofermortigis pro ia rita celo; li eĉ ne insistas 
pri tio, ke Hebreoj mortigis lin. 

En la nunaj cirkonstancoj do, dum sovaĝajn kaj fanati- 
kajn akuzojn oni direktas kontraŭ la Hebreojn, ne mal- 
multaj fervoraj katolikoj deziras montri al la Hebreoj loĝ- 
antaj ĉe ni, ĉian bonvolemon kaj simpation. 

Kunsentanto E. T. M. 
(Laŭ la „Tablet? de la 25-a de Okt. 1913.) 


LA KONSTANTINA JUBILEO. 


Sinjoro, 

Hieraŭ venis al mi la penso, ke la Katolikoj estas la 
solaj, kiuj oficiale kaj vere festas la mil sescentan datre- 
venon de la Konstantina Edikto por la Libereco de la 
Eklezio. 

Tiu ideo frapis min: Kial Anglikanoj kaj Presbiterianoj 
ne festas ĝin? Pro tio, ke ili ĉagrene konscias, ke ne al 
ilia Eklezio Konstantino donis la Liberecon! 

Verdire, mi legis en la „Church Times, la plendon de 

maltrankvila animo, kiu demandas al si, kion faras,rilate 
al ' tio, la Anglikanoj? Povas esti, ke kelkaj aliaj inter la 
Anglo—Katolikoj estas same perpleksaj kiel tiu persono. 
lli eĉ neniam estus rimarkintaj la aferon, se unue la Papo 
ne estus altirinta al ĝi la atenton de la mondo. Sed ĉar 
li tion faris: „Ho, ho!” ili kredeble rimarkis, „tion ni ne 
toleros! Ni mne permesos, ke li faru ĉion ? Senutile estas 
nomiĝi „Primitivaj Kristanoj”, aŭ „Katolikoj”, se ni ne 
interesiĝas pri ĉi tio ”. Sed, ho ve! la Anglikana Eklezio, 
entute, kaj ĝiaj episkopoj kaj pastroj, saĝe lasas la datre- 
venon pasi en silento. Se ili invitus siajn eklezianojn eltrovi 
kunrilaton inter la kreaĵo de Henriko VIII-a kaj la Ekle- 
zio de Imperiestro Konstantino aŭ S. Silvestro, la Roma 


Pontifiko, — tio estus iom tro naiva! 
En Skotlando ni havas kelkajn altilugistojn — spiritajn 
aviadistojn, por tiel diri — , sed, laŭ mia konstato, ne eĉ 


unu sola kuraĝis sugestii, ke Konstantino pensis pri John 
Knox, pri „Kirk Kunsidoj”, aŭ pri „Diakonaj Kortumoj”, 
kiam li ediktis Pacon por la Eklezio! Ekster tiuj du nac- 
iaj religiaj organizaĵoj ne troviĝas kredeble en Granda 
Britujo iaj entuziasmuloj por la teorio de Kontinueco kaj 
de Apostola Pastrosekvo. 

Proklamante la Konstantinan Jubileon, do, Pio Deka sen- 
konscie aperigis kelkajn novajn ideojn pri la postuloj de 
grupo, kiu pretendas esti Katolika kaj Apostola. Li ĵetis 
brilan lumon, antaŭ la okuloj de la mondo, sur la „belan 
izolecon” de la hodiaŭa Roma Eklezio kiel rekta posteulo 
de la Eklezio de la unuaj jarcentoj. 


(Subskribita) 
HENRY G. GRAHAM. 
(Eltirita el „The Tablet”, 11-an de Oktobro 1913.) 


Nia Sinjorino de bona Helpo, 
Motherwel, la 26-an de Oktobro. 

Mediolana Edikto. 


Plenumiĝis la profetaĵo de Daniel: Sur ruinoj de la 
grandaj, tropotencaj regnoj de mondo elkreskis la regno, 
kiu ensorbis en sian organismon regnojn kaj popolojn 
kaj fariĝis universala eksponento de la homa penso, kaj 
kunigante sub unu sceptro ĉion kaj ĉiujn, ekkreis tiun per 
nenio subigeblan roman imperion. 

Tiam sub protekto de la potenca imperio gigantiĝis roma 
civilizacio kaj ŝajnis, ke tuta homaro plijuniĝos, plifeliĉiĝos 
kaj plipertektiĝos.... sed kune kun kreskis voluptemo kaj 
frenezeco kaj sub la kovro de ŝajna ordo kaj feliĉeco kaŝis 
sin malĝojo kaj angoro. Potenco, ĝuo, volupto laŭvide, kor- 
malpleneco kaj malkontenteco interne; gajeco laŭvide kaj 
malespero en profundeco de koro; libereco, sendependeco, 
senĝeneco ĉe unuj, troterurega sklaveco ĉe aliuloj; sen- 
lima ekmaterialigo de pensoj, de penadoj, de la animo, 
eĉ kompleta ekneniigo de la animo... karakterizadis la 
tempon, kiam la tuta homaro en profundeco de koro aten- 
dis ion eksterordinaran, nekonatan. Tempoj fariĝis tro 
malgajaj, kaj sur superba trono de supermondaj cezaroj 
eksidiĝis la posteulo de Aŭgusto, la plejmalgaja el inter 
homoj, cezaro Tiberiuso. Dum regado de ĉi tiu malgajega 
kaj severa solulo eklumiĝis en Oriento, malproksime de la 
centro de potenco kaj fiereco, aŭroro de la Kredo, kiu 
devis faligi antaŭan kulton de eraro, renaskigi la homaron 
kaj alporti al ĝi konsolon. 

Venis Sendinto de la Cieloj kaj naskiĝis de la plejsankta 
Virgulino ne konanta la viron. Kio? —— ĉu Ĉi tio povis 
fariĝi? — Jes, ĉar ĉe Dio nenio povas esti nepovebla: 
Adam estis ekkreita sen patro kaj patrino, Eva fariĝis 
sen pero de patrino el de karno de Adam, Kristo naskiĝis 
sen pero de viro el de karno de la senmakula Virgulino. 
Ĉi tiu per sia ofero sur la Golgota kaj sia reviviĝo mal- 
fermis al mizeraj malfeliĉaj homoj pordegon de la Ĉieloj, 
reviviginte malfeliĉan, en koto de materialismo kaj volup- 

temo malĉastiĝantan homan animon. Li ne fondis ian novan 
religion, kiel ekz. poste faris Mahomet, aŭ ĉiuj hereziuloj, 
Li nur pliklarigis la veran religion kaj ekvokis ĉiujn popo- 
lojn al la vera religio, kaj per pero de sia ofero donis 
povon al ĉiuj homoj aparteni al la religio, en kiu sola 
estas la savo, ĉar la religio ne estas io ajn alia ol nur la 
ligo kun Dio. Tiu-ĉi ligo ekzistis ankaŭ antaŭ alveno de 
Kristo, nur ne ĉiuj popoloj povis al ĝi aparteni estante 
malĉastaj kaj sub povo de diablo, kaj tiam la savo en la 
religio dependis de la espero de alveno de Kristo. 
Malrapide sed konstante disvastiĝadis la Evangelio, unue 
en orientaj landoj de la roma imperio, kaj poste en okci- 
dentaj provincoj kaj en la metropolo de la mondo mem. 
Kun kreskado de la Eklezio pliakriĝis rilato de tiu-ĉi al 
la imperio, kaj la interbatalo inter tiuj-ĉi du tiel malsimilaj 
organismoj fariĝis des pli ne evitebla, ju pli pliprofundiĝis 
la abismo disiganta antikvan Romon de la kristana Romo. 
Komence ĉefan rolon en tiu-ĉi konflikto de la du malsamaj 
mondoj formis la politika faktoro. Romanoj komprenadis 
religion ĉiam kiel la regnan institucion, do ĉiu malsuprigo 
de la aŭtoritato de la religia kulto devis esti ŝatata kiel 
ektuŝo de la ekzistanta ordo. Sur tiu-ĉi bazo la kristanoj 
estis konsiderataj ĉiam pli kiel danĝeraj por la publika 
bono, kiam estis Ĉiam pliĝenerale konata, ke ili forkuras 
de oferoj al diaĵoj, de festoj dediĉitaj al diigado de cezaroj. 
Sed de la dua jarcento, krom politika, alvenas ankaŭ la 
religia faktoro kontraŭ la kristanoj, kiel dum tempoj de 
Trajano kaj Hadriano kaj poste, kiam la popolo mem estis 
senmezure furiozigita kontraŭ la kristanoj. Ĝi kunmetis el 
kompleta malkompreno esencon de la nova kredo, insti- 
gata per kalumnioj disvastigataj de judoj, kaj nome, ke la 
kristanoj estas ateistoj, nelojaluloj, infanmanĝeguloj trink- 
antaj vivan homan sangon k.t.p. Respondo de kristanoj je 
la kalumnioj estadis martira heroece suferata morto, aŭ 
apologioj, skribitaj de tre kleraj kristanaj filozofoj. Martiroj 
fariĝis la tre potenca rimedo de la religia propagando, ĉar 
sango de la martiruloj fariĝis la semaĵo de la kristanismo. 
Kaj la apologioj pliprofundigadis la ekkomprenon de krist- 

ana kredo ĉe pensemuloj, kaj ekkonvinkadis la filozofojn 
kaj la aristokratulojn. Sed malgraŭ tio la vojo al venko 
estis malfacila kaj longa kaŭze de diversaj kontraŭaĵoj, 
kun kiuj la kristanismo devis batali, kiel kun herezioj, kaj 
kun la roma imperio defendanta komence kun la fiereco kaj 
tine kun malespero siajn regnajn diaĵojn venkatajn silente, 
sen sangelverŝo, sed konstante de la kristanismo. Sekvis 
la terura persekutado de kristanismo dum la III jarcento, sed 
tamen la kristana demando estis por la Romo vere grava 
politika problemo, de kies solvo estis dependa la estonteco 
de la imperio mem, kiel ankaŭ de la Eklezio. Ne scipovis 
solvi ĝin tiel lerta en administracio imperatoro Diokleciano. 
La premegeca sistemo kaj terorismo, kiujn li ekuzis, ne. 
estis alportinta deziritajn efikojn. Responde je tio-ĉi estis 
la kreskanta fanatismo de homamasoj kaj konfido je venko 
de la sankta afero, altigita ĝis tuta malŝatemo de la terura 
alitempe majesteco de la morto. Do la kristana demando 
estis dum la abdiko de la maljuna imperiestro tiel malfacila 
kaj danĝera por la regno, kiel ĝi estis je komenco de lia 
regado, nur eble kun tiu-ĉi ŝanĝo, ke nune konsideri la 
kristanismon kiel potencan politikan faktoron, devis fariĝi 
la indiko por la heredantoj de la trono. La edikto de la 
imperiestro Galeriuso donita en la jaro 311 en Nikomedio 
malfermis novajn regionojn antaŭ la ĝis nun humiligata 
ideo, permesante al la kristanoj vivi en paco kaj plenu- 
madi la ceremoniojn. 

La morto de Galeriuso, kiu sekvis baldaŭ post eldono 
de la nikomedia edikto, malfermis periodon de kompliki- 
teco kaj de malpacoj en la roma imperio. Komenciĝas 
batalo inter kvar plejsuperaj estroj de la imperio, kaj el 
ĝi ne pli frue ol post longaj jaroj ekaperis kiel solreganto 
la filo de Konstanciuso kaj de Heleno, la Konstantinuso. 
Kun historio de kristanismo kuniĝas tre precize la unua 
triumfo de la imperiestro, kies atestanto estis la Mulvia 
ponto super la Tibro. Apud ĝi Konstantinuso faris la 28 
de Oktobro 312 malvenkon al la en Romo proklamita 
cezaro Maksenciuso. De ĉitie li antaŭ siaj militistaroj en- 
iris en la eternan urbon. 

Laŭ la raporto de Eŭzebiuso, la samtempa episkopo en 
Cezareo, Konstantinuso ekrimarkis sur la ĉielo en antaŭ- 
tago de la batalo signon de kruco. La kruco havis grekling- 
van enskribon: „per ĉi tio venku”, kaj dumnokte montriĝis al 
li Kristo kaj ordonis meti Sian signon sur romaj standardoj. 
Konstantinuso vere venkis kaj ordonis starigi en Romo sur 
unu placo statuon kun la kruco en mano. Poste li sen- 
prokraste ekdecidis doni liberecon al la anoj de nova Kredo 
kaj dum unuaj monatoj de la jaro 313 li entreprenis ek- 
efikon de sia volo kaj kunveninte kun la kunreganto Lici- 
niuso en Mediolano li eldonis kune kun ĉitiu, eterne 
memorindan akton de egalrajtigo de la kristana religio, 
konatan en historio kiel mediolana edikto. 

Supre nomita Eŭzebiuso liveras en sia „historio de la 
Eklezio” sekvantan enhavon de tiu-ĉi edikto, pri kiu la 
leĝdonintoj ordonis sciigi ĉiujn regatojn, kaj kiu estis sendita 
al ĉiuj prefektoj. La edikto enhavas jenon: 

„Jam antaŭe konvinkitaj, ke oni ne devas malpermesadi 
„liberecon de la religia konfeso laŭ sia propra elekto, ni 
„eldonis la ordonon, por ke ĉiuj, do ankaŭ la kristanoj, 
„konservadu fidele elektitan de si konfeson. Sed ĉar en 
„tiu edikto, en kiu estis donita al ili tiu-ĉi libereco, estis 
„ŝajne multaj diversaj limigoj precize entenitaj, do povas 
„esti, ke iaj el inter ili sin detenadis ne longe poste de 
„tia konservado de sia religio. Kiam do ni, t.e. mi, impe- 
„riestro Konstantinuso, kaj mi, imperiestro Liciniuso, feliĉe 
„kunvenis en Mediolana kaj ekkonsideris ĉiujn aferojn 
„rilatantajn bonon kaj feliĉecon de la regno, inter aliaj 
„decidoj, kiujn ni opiniis kiel utilajn por la publiko, kaj 
„plivere antaŭ ĉiuj tiuj ĉi decidoj, ni ekŝatis kiel konvene, 
„eldoni la ordonojn rilatantajn religion, nome, por ke doni 
„al la kristanoj kaj ĝenerale al ĉiuj povecon kaj liberecon 
„elektadi laŭvole la religion; kaj ni faris tion-ĉi tiacele, 
„por ke la dio, kia ajn li estas sur la ĉielo, bonvolu esti 
„favora kaj indulgema por ni kaj por Ĉiuj niaj regatoj. Tial, 
„post bona kaj tre konscienca konsidero, ni ekdecidis doni 
„tiun-ĉi ordonon, ke al iu ajn, ĉu iu elektis al si la kredon 
„de kristanoj, ĉu alian religion, kiun li opinias por si la 


EKSKURSOJ KAJ PILGRIMA VIZITO 327 


„plej konvena, tute ne devas esti en tiu-ĉi rilato rifuzata 
„la liberecon, por ke la plejalta dio, al kiu ni senĝene de- 
„diĉas adoron, bonvolu montri al ni en ĉio sian gracon kaj 
„favoron. Tial via prefekta Moŝto eksciu nian volon, 
„por ke forpuŝinte ĉiujn senescepte limigojn, kiuj en nia 
„unua al via Moŝto sendita skribaĵo rilate al la kristanoj 
„estis entenitaj, kaj nuliginte la aranĝojn, kiuj entute 
„ŝajnas esti malfavoraj kaj fremdaj al nia malsevereco, de 
„nune Ĉiuj tiuj, kiuj volas plu aparteni al la kristana kredo, 
„povu sen la ajn malhelpo kaj malfacileco, libere kaj mal- 
„kaŝe konfesi tiun-ĉi religion. Ni ekdecidis sciigi precize 
„vian zorgemon, por ke vi sciu, ke ni donis al la kristanoj 
„per nenio limigitan liberecon konfesi sian religion. Kiam 
„ni Ĉi tion konsentis al tiuj-Ĉi, ekkomprenu via Moŝto, ke 
„ĵe nomo de paco de niaj tempoj estas lasita ankaŭ al 
„aliuloj kompleta libereco konfesi sian religion aŭ riton, 
„por ke ĉiu ajn posedu senĝenecon elekti al si kaj adori 
„laŭvole la dion. Kaj ni faris tion-ĉi tiacele, por ke oni ne 
„pensu, ke ni en io ajn forprenis la rajton de ia ajn adoro, 
„aŭ ia ajn religio.” 
Hieronim WIERSCHOWSKI. 

Lwow (Galicio). 


Ekskursoj kaj Pilgrima Vizito 
al la 
Sanktaj Lokoj de P Eterna Urbo. 


Daŭrigo. 
PANTHEON — MONUMENTO VITTORIO EMMANUELE — 
VIA ALIBERTI. 


For de P Koloseo ni preterpasis la Arkon de Konstantino, 
konstruita en la jaroj 312—315 en honoro de l glora imperi- 
estro Konstantino, kies venkon kontraŭ Maxencius en la 
batalo de l” „Ponte Molle” ni estas festiĝantaj speciale en 
ĉi tiu jaro 1913, hodiaŭ post 16 jarcentoj. La enskribo diras, 
ke ĝi estas dediĉata „de l” „S.P.R.” (Ĉu vi memoras, ke ĉi 

tiu signo ankoraŭ estas videbla ĉe ĉiu tramhaltejo -tabulo?) 
te. de P Senato kaj Popolo Romana (Senatus Populusque 
Romanus) al imperiestro regnestro Flavius Konstantinus, 
la plejgrandulo, la pia kaj feliĉa Augustus, kiu „instinctu 
divinitatis?” per instigo de P Dio kaj lia granda spirito ven- 
kis (Maxentium) la tiranon kaj samtempe ĉiujn kontraŭ- 
ulojn kun ĝustaj armiloj”. 

Kiel paragonon de antikva kaj moderna arto arĥitektura 
nun tuj ni estos vidintaj la „modernan nacian monumenton” 
de Italujo, la monumenton de „Vittorio Emanuele”. Ĝi ne 
estas ankoraŭ plenkonstruita, malgraŭ la jam farita laboro 
de 25 jaroj kaj malgraŭ la 45 Milionoj da frankoj (18 Mi- 
lionoj da spesmiloj) jam elspezitaj. Montras ĉi tiu sola 
ekzemplo, ke multfoje ankaŭ en ltalujo la eminentuloj 
eraras koncerne la ŝtatelspezoj je malmultaj spesdekoj. Gis 
nun por la monumento „Vittorio Emanuele” tiamaniere 
erare nur elspeziĝis 25.000.000 Liroj (t.e. 10.000.000 Sm.) 
pli ol estis skribitaj en la budĝeto kaj neniu ankoraŭ scias, 
kiam oni finigos la laboron kaj kiam la konstruistoj havos 
sufiĉe da gajno. La sola orumado de ľ ĉevalo, sur kiu 
Vittorio Emanuele sin prezentas al la pasanto, kostas laŭ 
diro de P gvidinto 200.000 Sm. aŭ !/, Miliono da Liroj. 
La tuta statuo kun ĉevalo, simbolo de unueco de la itala 
nacio, estas kalkulata 2.000.000 Lirojn aŭ 800.000 Sm. Ĉu 
en 1935, okaze la jubilea kongreso en Romo ĝi estos per- 
fekte starigita? Ni vidu! Ĝis tiam adiaŭ! 

Apenaŭ en veturiloj niaj sudlandaj rapidegaj, kaj sen ia 
pago multlaboremaj, veturilistoj, dum manĝo kaj dormo, 
vivo kaj morto kun iliaj vagonetoj kaj ĉevaletoj kunligitaj, 
irigis ĉi tiujn, por denove ilin haltigi baldaŭ ĉe la „Piazza 
della Rotonda”, kie antaŭ nelonga tempo okazis la atenco 
kontraŭ la itala reĝo, feliĉe sen sukceso. En mezo de la 
placo, granda fonto spruĉas freŝan akvon al ĉiu akvon 
bezonanta kreitaĵo, al ŝtono de l' strato kiel al homo, kiu 
ne rajtas trinki vinon aŭ italajn likvorojn en la tutproksima 
trinkejo, kie unu kara kongresano preskaŭ estas mortofa- 
linta suben, tra la malfermita kovrilo de l' planko, en la 
malsuprenejojn de l” tero. Ĉu li hodiaŭ ne plu estas mort- 

pala depost la terura katastrofo? Se li legos ĉi tiujn liniojn, li 
speciale estu salutata tutkore kaj oficiale gratulata je lia venko 
super la atenco de l Sorto. La kontraŭalkoholistoj, kiuj 
ne bezonis vinon, sed kontentiĝis kun la akvofonto, certe 
uzis la liberan tempon en la veturiloj, por legi la enskribon 
en la obelisko supre de la fontano, kiu rakontas, ke Seti- 
Mienphta 1195 antaŭ Kristo kaj Ramses INI, 1184 antaŭ 
Kristo, starigis la fonton kaj la obeliskon. 

Fine ankaŭ la „Pantheon” sin vidigis al ni, kvazaŭ mal- 
laŭdinte, ke pro la multnombraj mukoj ni preskaŭ ne plu 
vidus la ĉielon. Nenie en la mondo, se ne en Romo, tia 
similaĵo okazas al la fremdulo. Li vidas tiom kaj tiom kaj 
post jaro, kiam li devas hejmen iri, li ne estas kaj neniam 
estos preta pri ĝi; Ĉiam li ne vidis tion, pri kio li unue 
estis veninta Romon. Ju pli konita, despli granda Romo 
sin montras al rigardanta okulo kaj diris jam Goethe en 
la jaro 1786, ĝusta prepariĝo por vizito de l” eterna urbo 
nur en Romo mem estas ebla. 

La Pantheon estas unu el la plej belaj kaj plej originale 
restintaj antikvaj monumentoj, de l. antikva urbo, kiel 
templo, konstruita de Agrippa, bofilo de l Imperiestro 
Aŭgustus. La „tabulo arvala” citas ĉi tiun, al ĉiuj dioj 
(,Pan—Deos”) dediĉitan templon „Pantheum”, jam je la 
tempoj de Nero (59) kaj la historiisto Dio Cassius (200 
p. Krn.) kiel konstrujaron, kalkulinte la jaron 729 de Romo 
(27 antaŭ Krn.), diras, ke la Panteon ricevis ĝian nunan 
nomon pro tio, ke flanke de l” statuoj de Mars kaj Venus 
sin trovis kune granda amaso de aliaj bildoj de dioj Juliaj. 
La simbolo de la ekstera kaj interna kupola (43,5 radio 
kaj alteco) fermo signifas la terglobon kun la ĉiela plafono. 
En mezo supre estas ronda truo, la okulo, tra kiu sole la 
ĉiela lumo enpenetras, senkovrita ankoraŭ hodiaŭ por ĉia- 
ma memoro al tempo, en kiu oni oferis bestojn kaj eĉ 
homojn al la nekonataj dioj. Tiam la truo servis kiel ka- 
meno fortiriganta la fumon. La ekstera tekto iam estis tute 
orumita de l” oro, kiun oni poste forprenis por orumi kan- 
delabrojn en la preĝejo de S. Pietro. La subtegmento estas 
farita de grandaj, parte rondaj kaj parte kvadratformaj 

platoj de porfiro, granito, friga kaj numida marmoro. En 
la jaro 609 la papo Bonifacius la IV-a sanktigis „Pantheon” 
kiel preĝejon dediĉita al S. Maria ad Martyres. La festa 
malfermo, plibeligita per la alveturado de relikvoj amasitaj 
sur 28 vagonoj kaj la enterigo de ĉi tiuj relikvoj sub la 
„Confessio”, signifas la unuan „feston por ĉiuj sanktuloj”, 
poste de la Papo oticiale ordonita por la katolika tutmon- 
do. Hodiaŭ la festo de ĉiuj sanktuloj okazas regule ĉiujare 
la unuan de novembro. Estas ankaŭ ĉi tie, kie estas en- 
terigita Rafaelo, la „pentristo de anĝeloj” en la jaro 1520. 
Li mem elektis kiel tomban ripozejon ĉi tiun de li indan 
lokon. Lia amiko „Lorenzetto” elŝtonigis la statuon, kiu 
sin trovas dekstre de la tombo kaj lia tomb-enskribo, re- 
daktita de l“ spirita kardinalo „Bembo“ finiĝas per la vortoj: 
„Jen la tombo de 1: Rafaelo! Zorgo atakis la patrinon 

de l“ vivo, por ke li malatakita ŝin venku; se li mortus, 

estus mortonta kaj li“. 

En alia kapelo tute proksime oni preterpasis la monu- 
menton de l“ granda ŝtatministro Kardinalo „Consalvi“, 
mortinta 1824, monumento ankaŭ de l“ konstruisto Thor- 
waldsen. Kiel la itala popolo hodiaŭ ĉi tiun sanktejon de 
I] Pantheon honoras, ĝi montris per la enterigo de siaj 
unuaj reĝoj de unuigita Italujo. Cu ĉiuj el nia pilgrimanta 
rondo enskribis sian nomon tie en la malfermitajn librojn ? 
Kiu ĝin forgesis, reiru kiel eble plej baldaŭ Romon, por sin 
eternigi por venontaj generacioj de 1° I. K. U.E., kiuj en 
plimalfruaj jaroj ĉiam denove iras ĉe niaj Papoj „ultra 
montes“ en la eternan urbon ĉe la fonto kaj komenco de 
profana kultura kaj katolika religia vivo. 

Bedaŭrinde dum nia restado en la Pantheon mi ne tro- 
vis sufiĉe da okazo kaj bezono por serĉi mian unuan en- 
skribon de l“ 1906. La proksiman fojon mi ĝin faros. 

Nun direkte al la „Piazza Colonna“, kiu sub la nova 
itala registaro iĝis la ĝusta komerccentra punkto. Ĉi tie 
ĉiuvespere oni povas vidi la Romanojn el ĉiuj popol-klasoj, 
kiel en „Miinchen“ en la granda bierejo „Hofbriuhaus“, 
vera bildo de libera, publika vivo en Italujo. La nomo de 
l placo iĝis de la ĉi tie starigita kolono. Kvar grandegaj 

kandelabroj ĉirkaŭstaras la kolonon kaj ŝprucas lumon al 
la popolamaso kunvenanta. 

Nun la tempo nin nepre admonas serĉi kiel eble plej 
rapide la amatan „via Aliberti”. La via del korso nin gvi- 
das rekte al la „via Condotti” kie antaŭ 6 jaroj mi trin- 
kis tiel malbonan lakton, ke mi ankoraŭ hodiaŭ dubas, ĉu 
estis vera bovina lakto. La fino de ĉi tiu vojeto estas 
flankita de la „Piazza di Spagna”, kun la fonto nomita 
„della vergine“ (de la virgulino). Estas Ĉi tie la ĉefplaco 
por la fremduloj. Por mi la placo havas grandan valoron. 
Car tute flanke de la granda hotelo „Bavaria“ mi iam lo- 
ĝis ĉe samprofesiisto. Kontraŭposte estas la domego de P 
„Congregatio de Propaganda fide“, kie mi partoprenis la 
Jubileofeston de la 50-jara pastra vivo de la Kardinalo 
Gotti. Cu la Roma raportinto pri misionoj S-ro Pastro 
BIANCHINI ĉe l' prefekto de la „propaganda fide“ faris 
viziton kun la demando, kion oni pensas pri nia esperanta 
kunhelpo por la granda verko? Ĉu vi legis en la ĵurnaloj, 
ke antaŭ nemultaj tagoj antaŭ ĉi tiu palaco la kontraŭuloj 
de la katolika eklezio kaj de ĝia videbla kapo vatikana 
enscenigis skandalajn tumultojn ? 

Fine ankoraŭ du paŝojn kaj ni estis en „Via Aliberti“. 
Pri l“ tieaj okazintaĵoj pli kompetenta persono raportos. 


D-ro LEHNER, 
Daŭrigo sekvos. St. Gallen (Svisujo). 


Oficialaj Komunikoj. 


LETERO DE NIA PREZIDANTO. 


Karaj Gelegantoj. 


En la nomo de la tuta Katolika Esperantistaro mi donas 
tutkoran dankon al nia kara kaj respektinda amiko P-ro 
POELL pro la Statut-projekto, kiu aperis en la Novembra 
Numero de E. K. Kiel li prave diris: „ankoraŭ naŭ mona- 

tojn ni havas antaŭ Nia Kvina, sufiĉe da tempo por bone 
sciiĝi pri ĉiuj opinioj”. Mi do konsilas kaj petas, ke vi 
serioze ĝin pripensadu kaj (kiel eble) diskutu kun viaj 
amikoj. Okaze ke vi ne ŝatas aŭ eĉ malaprobas ion, aŭ 
en la jam aperinta „Ĝenerala Regularo” aŭ en la aperonta 
„pli detala Regularo”, mi jen petas, ke vi, ĉi tian malap- 
robon, (kun kialoj, sugestoj pri pliboniĝo, k.t.p.) sciigu al 
la Katolika Esperantistaro pere de E.K. Konservadi espri- 
mon de malfavora kritikaĵo ĝis la lasta momento — ĝis la 
venonta kongreso — estus almenaŭ absurdaĵo. — Foren 
tia penso! Do se vi silentados, ni konkludos, ke vi aprobas 
la projekton. 

Antaŭ kelkaj jaroj mi estis Vikario kun maljuna irlanda 
Pastro. Li estis antaŭ ĉio milda kaj ĝentila. En lia ĉambro 
ĉe la kamenbreto oni povis vidi, en grandaj ciferoj, la 
frazon: „Afablaj vortoj estas la muziko de la mondo”. Laŭ 
ĉi tia devizo li Ĉiam vivis. Pri tiu Ĉi maljuna pastro, ĉiam 
memorigis min nia kara mortinto, Prezidinto P-ro Richard- 
son, kies amindan, noblan animon ripozigu Vi, ho! bona 
Dio! (Mi bone scias, ke plenumi la rolon, kiun li tiel noble 
plenumis, tute superas mian kapablon — sed forpasu tio!) 
Kiel tre vere kaj trafe diris nia amikino S-ino Milsom 
la regulo de lia vivo ŝajnis esti: 


„In necessariis unitas 
In dubiis libertas 
In omnibus charitas” 


En katolika Esperantujo estus bone ke, en niaj rilatoj 
unu kun la alia, ni ĉiam memoradu ĉi tiujn vortojn, ĉefe: 
„In omnibus charitas”. 

Pastro Richardson bedaŭrinde formortis kaj nia movado 
sin trovas en la krizo de sia ekzistado, kaj jen staras la 
demando: Cu ĝi, aliiĝinte en ian specon de negrava, nese- 
rioza Ligo, velkos kaj fine mortos; aŭ ĉu kontraŭe, sin 
ordiginte, organiziĝinte, ĝi fariĝos grava Movado, — flora- 
dos kaj decatempe naskos frukton, kiu sola povas atentigi 
gravajn homojn? Ke okazu ĉi tiu lasta, estas la deziro de 
ĉiu I.K.U.E.-ano inda je la nomo. Sed por tio estas necese, 

ke ni laboradu praktike kaj tuj. Sed kiel? Kompreneble en 
la starigo de Nacia Ligo. 

La Afero -estas ofte malfacilega; sed ĝi estas ebla: Al- 
menaŭ kelkaj el miaj alilandaj amikoj al mi tiel diris rilate 
al mia irlanda patrujo. Mi esperas, ke ili estas pravaj: 
eble, jes ofte, okazas ĉe mi, ke miaj najbaroj pli bone 
konas miajn proprajn aferojn ol mi mem. Mi scias, ke la 


Fido povas „movi la montojn” — kaj malhelpaĵoj, vere 
kiel montoj, kontraŭstaras min. Tamen „Esperon ne venkos 
nek fajro nek ŝtal”; „Cent semoj perdiĝas” k.t.p. — Kaj 


por ni, katolikaj Esperantistoj, tia estas nia devo. Do karaj 
amikoj, de ĉi tiu, mia Okcidenta insula hejmo kiel nuna 
Prezidanto de I.K.U.E. mi jen alvokas vin: Organiziĝu, 
Starigu Naciajn Ligojn kaj tiam antaŭen kiel fratoj, mano 
en mano. Antaŭen ĉiuj — Polo kaj Ruso, Franco kaj Germano, 
Italo kaj Afrikano kaj Aŭstriano, Hispano kaj Amerikano, 
Anglo kaj Irlandano k. t. p. 

I.K.U.E. bezonas vian helpon; ne vian disigitan helpon, 
sed vian kunigitan, ordigitan, organizitan kaj pro tio fort- 
egan helpon. Ĝi bezonas ĉion, kio sin trovas plej bona en 
Katolika Esperantujo — ne nur la ageman persistecon de la 
Germano, sed ankaŭ la brilegecon, kiu karakterizas la 
Francon. Ho! kuniĝu ĉi tiuj lastaj kaj la mondo estas la 
nia. Ĉi tiuj grandaj landoj estas sufiĉe centraj kaj de ili 
orienten kaj okcidenten (eĉ trans la ondaron) rondradius 
lumego, kiu penetrus la plej densajn nubelojn — atingus kaj 
lumigus la plej malproksiman angulon de la mondo. Cu 
ĉi tia ne estas „tre dezirinda celo?” kaj kial ĝi ne efekt- 
iviĝos? Ĉu estas eble, ke kelkaj etaj malkomprenaĵoj nin 
forbaras unu de la alia? Ni ne estas anĝeloj, sed homoj, 
homoj kun ĉia kulpo de la falinta homa naturo. Sed ni 
ĉiuj estas gefratoj. La sama patrino-Eklezio nin naskis, ni 
estas la gefiloj de la sama amata Patro Pio X, ni adoras 
la saman Sakramentigitan Dion. Do ni estu fratoj ne nur 
nome, sed kore. Mem mi respondos por la ĉefaj — mi 
volas diri — respondaj personoj en nia movado — ili ne 
nur esfas pretaj, sed ege deziras akcepti ĉiujn (de kiu 
ajn lando) kun la brakoj malfermitaj en nian movadon. 

Do, sub la protektado de Nia Sinjorino de la Espero, 
ĉiuj antaŭen al nia celo: „Unu Ŝafejo kaj Unu Paŝtanto”. 
A.M.D.G. 

Espero Katolika. 

„Espero Katolika” estas la Oficiala Organo de nia I.K.U.E. 
Ĝia disvastiĝo kaj disabono multe helpas al ĉi tiu nia 
movado. Do la jeno: 

Ofte dum la lasta kongreso mi eletendis la manon al la 
Esperantistaj Pilgrimuloj, petante ilian helpon por la sub- 
tenado kaj antaŭenpuŝo de nia ĵurnalo. Tiam miaj vortoj 
trafis nur malmultajn el la Katolikaj Esperantistoj. Mi nun 
faras al ĉiu leganto de E. K. la saman peton. Mi petas 
ne nur vian simpation aŭ bonvolon aŭ neprecizajn ideojn 
de via helpo, ne, mi petas vian tutkoran praktikan 
kaj tujan helpon. Mi petas, ke ĉiu el vi antaŭ la Nova 
Jaro varbu por E. K. almenaŭ unu abonanton. Al ĉiu el 
vi mi faras ĉi tiun peton, estu li de kiu ajn lando. 

Kiam vi parolas kun, aŭ skribas al, viaj geamikoj, se vi 
kredas aŭ suspektas, ke li, (aŭ ŝi), ne abonas E.K,, ĉu vi 
ne povas, sen esti malagrabla aŭ ĝenulo, peti ke li, (aŭ ŝi), ĝin 
abonu? Cu tio tro ĝenos vin? Kaj se ne, ĉu vi ĝin faros? Plie, 
inter la legantoj de E.K., sin trovas multaj, kies ideoj pri ĉi 
tiu temo estas tre sciindaj. Ĉu ili bonvole komunikos kun la 
Redakcio? aŭ verkos artikolon pri la plej bona maniero 
sukcesigi la ĵurnalon ? 

En Romo, kiam mi parolis pri E.K., miaj vortoj havis 
iome la eĥon de la malespero. Mi timis ĝian morton. De 
tam mi sciiĝis pri diversaj cirkonstancoj, (rimarkinde pri 
la penoj kaj grandaj klopodoj de la Direktoroj), mi pri- 
pensadis la aferon de diversaj vidpunktoj, kaj la rezultato 
estas, ke en la nuna tempo, mi jen trafas tute diversan 
klavon, kaj parolas al vi, ne senkuraĝe, sed plenplena de 
espero. Do, karaj gelegantoj, kvankam mi insiste petas 
viajn klopodojn por E. K., (ĉi tiuj kompreneble estas ab- 
solute necesaj), ne pensu, ke vi vidas en ĉi tia „insista 
peto” eĉ ombron de malkuraĝo. Nia E.K. vivos, florados. 
(Jes, Sinjoro leganto, al vi mem mi tion diras.) 

Sed, se vi aŭskultas mian peton, se Ĉiu el vi varbos 

unu novan abonanton antaŭ la nova jaro, tiam vi mem 
tuj rikoltos la rezultaton. E. K. pligrandiĝos, plibeliĝos — 
(ĉu ne S-roj Direktoroj?) Ĝi fariĝos ĵurnalo (eĉ de ĉi tia 
vidpunkto) inda de nia bela Movado — de nia Katolika 
Esperantujo. 


Patrick PARKER. 
Kilmyshall Ferns. Ireland. 
La 24-an de Nov. 1913-a. 


Adresoj de la Ĉefestraranoj. 


Adreso de la Prezidanto de I.K.U.E. estas: P-ro Patrick 
PARKER, Kilmyshall-Ferns-Cowerfeld, Ireland; de la Ĝene- 
rala Sekretario: P-ro J. BIANCHINI, Fontanafredde (Udine), 
Italia; de la Kasistino: F-ino M. LARROCHE, 55, rue de 
Vaugirard, Paris, France. 


Akcia Societo „Espero Katolika”. 
Novaj Funkciuloj. 


Prezidanto-Komisaro. La ĉefestraro de I.K.U.E. elektis, 
anstataŭ S-ron Knaapen, S-ron P. A. SCHENDELER, Maria- 
heide (apud Veghel), Nederlando. 

Oni scias, ke la interesoj de la Akcia Societo „E. K.” 
estas komisiitaj al du Direktoroj (la administranto kaj la 
redaktoro de la gazeto E. K.) sub kontrolo de la ĉefestraro 
de I.K.U.E., kiu elektas tri kontrolantojn aŭ „komisarojn”. 
Por la facila kontrolado la Prezidanto-komisaro devas laŭ- 
statute loĝi en Nederlando. 

S-ro SCHENDELER estas tre fervora samideano, ano de 
la ĉefestraro de la Nederlanda Katolika Ligo Esp., verkisto 
de Esperanto-libroj (vidu Nov. n-o p. 309) kaj de gravaj 
artikoloj en „Nederlanda Katoliko”. La Idistoj trovis en li 
lertan kaj teruran kontraŭ-batalanton precipe en la nacia 
gazetaro. Pli ol unu idisto malbenos la momenton, je kiu 
li skribis gazetartikolon por publike kontraŭbatali Espe- 
ranton. Ankaŭ li estis kunlaboranto de. E. K. (vidu Aŭg. 
1912, p. 281). 

Ni ne dubas, ĉu S-ro Schendeler kun sia kutima fervoro 
ankaŭ multe laboros por la florado de la Akcia Societo. 


Religia Direktoro. La Episkopo de Buskoduko (Neder- 
lande: „'s Hertogenbosch”), en kies eparkio estas la sidejo 
de la Akcia Societo „E.K.”, bonvolis elekti P-ron Poell 
kiel religian direktoron de la eldonoj de la akcia societo. 
En la Nov. N-o p. 300 mi havis jam okazon, diri kelkajn 
vortojn pri la persono de P-ro Poell. Estas vera ĝojo por 
la redaktoro, ke tiel pia kaj fervora Pastro anstataŭos 
P-ron Richardson kiel direktoro de E.K., sed ankaŭ, ke, 
pro la proksimeco de la religia direktoro kaj redaktoro, 
interkonsiliĝoj estas tre plifaciligitaj, per kio certe nia kara 
gazeto profitos. Jen estas la oficdona letero episkopa : 


EPISKOP-OFICEJO 
DE Buskoduko, la 3-an de Nov. 1913. 
BUSKODUKO. 


N-o 3586. 

Reverenda Sinjoro. 

Ĉar la Anonima Akcia Societo „Espero Katolika”, kiu 
inter aliaj eldonas la internacian Esperantistan periodikon 
por katolikoj, kaŭze de la morto de Abb€ Richardson estas 
perdinta sian Religian Direktoron, Ni bontrovis nomi Vian 
Reverendecon „Religia Direktoro” de la nomita Akcia Soci- 
eto, kiel Ni do faras per tiu-ĉi letero, konfidante ke Vi, 
Reverenda Sinjoro, kun amo akceptos tiun-ĉi taskon kaj 
eble plej laŭpove prizorgos la spiritajn interesojn, kiuj al 
Vi kiel religia Direktoro estas konfidotaj. 

Plenestime, 
La Episkopo de Buskoduko, 
t W. VAN DE VEN. 
Al la Rev. Sinjoro 
Lamb. POELL, 
Tilburg. 

La Patronino de I.K.U.E. 


En la Oficiala Raporto de „Nia Kvara” estas forgesita, 
ke la Roma Kongreso laŭ propono de P-ro PLANAS (Hisp.) 
akceptis kiel patronino de I.K.U.E. „Nian Sinjorinon de 
P Espero” 

Sub Ŝia potenca protektado I.K.U.E. kresku kaj floru! 


Korekto de erara Jarcitero. 


Oni bonvolu korekti en E.K. Okt. p. 247, linion 31. Ĝi 
devas esti jene: „la 17 Marto 1697 jaron, en kiu la plej 
teruraj persekutaj leĝoj kontraŭ Irlandaj Katolikoj estis 
faritaj”. 


Pagita Kotizaĵo I.K.U.E.-a. 


Ofte oni plendas ĉe la redaktoro de E.K., ke neniam 
aperis komunikoj en E.K. pri pagita I.K.U.E.-mono. La 
Redakcio deklaras tie ĉi, ke ĝi ricevis neniam nek la ko- 
tizmonon mem, nek komunikojn publikigotajn pri pagita 
kotizmono. 

Tiel plendis Kataluna Kat. Ligo — Aŭstria Kat. Ligo — 
Angla Kat. Ligo. (Ankaŭ P-ro Richardson komunikis al mi 
private, ke li pagis kotizon por Belga Kat. Ligo). 

Enketa demando: La ligoj pagintaj kotizon por la I.K.U.E. 
Kaso, sciigu al mi a. Kiam ili pagis; b. Kiom ili pagis; 
c. Al kiu ili pagis. 

La respondoj aperos en E.K. 

D-ro SM. 


Enketo de „Espero Katolika”. 


N-ro 8. Respondo al la enketo pri naciaj aŭ regionaj 
Ligoj de KatolikoJ-Esperantistoj. 
Katalunlando. Komisiita de nia Ligo kaj kiel rajtigita 
Delegito de I. K. U. E., en Katalunlando, mi plezure res- 
pondas la enketon de „Espero Katolika”. 
l-e. Ĉu en nia nacio aŭ regiono ekzistas Ligo? — 

Jes, en nia regiono Kataluna ekzistas la „Kataluna Ligo 
de Katolikaj Esperantistoj”. 

2-e. Kiun teritorion ĝi okupas! (ĝiaj limoj)? — Laŭ 
nia Regularo ĝi okupas ĉiun teritorion, en kiu oni parolas 
katalunan lingvon; t. e. Katalunlando, Aragono, Valencio, 
Baleares. Tamen, dume ne ekzistas alia Ligo en Hispan- 
landaj Regionoj, nia Kataluna Ligo akceptas ĉiujn kato- 
likajn esperantistojn en Hispanlando. 

3-e. Historieto pri ĝia starigo. — Okaze de la V-a kon- 
greso en Barcelono (jaro 1909), la katolikoj organizis di- 
sajn festojn kaj kunvenojn sub la prezido de Abato 
Richardson kaj kun la efika kunlaborado de P-ro D-ro 
J. Tatcher, P-ro S. Vial, P-ro M. Lliro, E. P. Car la ka- 
tolika societo „Joventut Catolica” akceptis nin afable dum 
tiuj tagoj, ni profitis tiun okazon kaj starigis kursojn de 
Esperanto en la sidejo de tiu societo, kiujn klarigis mi 
mem kaj P-ro Planell. Kiel rezultato ni organizis karavanon 
al Parizo okaze la 1-an de Aprilo en 1910, al kiu aliĝis 75 
gesamideanoj, el kiuj ĉeestis 7 al la kongreso. Laŭ la deziroj 
de tiu kongreso kaj laŭ la specialaj petoj kaj komisioj, 
kiujn al mi kaj al P-ro Vial faris la kongreso, ni fondis 
la Katalunan Sekcion de I. K. U. E. Ĝia historio de tiam 
oni trovas facile en la recenzoj publikigitaj en E. K. 


4-e. Kiam starigita. — En Barcelono je la 6-a de 
marto 1911-a. 

5-e. Ĉu ĝi havas regule aprobitan regularon? — Jes. 

6-e. Ĉu ĝi kaj ĝia regularo estas aprobita de la Reg- 
istaro? — Jes, laŭ oficiala dokumento de la Provincestro 


S-ro M. Portela, la 15-an de Marto de 1911-a. 

7-e. Ĉu aprobita de la Episkop(ar)o? -— Nia Episkopa 
Moŝto de Barcelono aprobis ĝin la 29-an de Marto de 
1911-a. Poste ni atingis la aprobon de la Kataluna Epis- 
koparo kaj ĉiuj Episkopoj akceptis la Honoran Prezidant- 
econ de nia Ligo. 

8-e. Ĉu ĝi havas religian konsilanton, kaj se jes, ĉu 
elektitan de la Episkopo? — Jes, ni havas, elektitan de 
nia Episkopo laŭ nia propono. Li estas P-ro Jozefo Planas, 
elBarbara del Valles samtempe cenzuristo religia de nia Revuo. 

9-e. Kiamaniere la Ligo estas interne konstruita? —- 
La Ligo akceptas: honorajn, aktivajn, kaj helpantajn mem- 
brojn. Ĝi starigas sekciojn ĉie, kie ekzistas kelkaj aliĝintaj 
esperantistoj. La estraro konsistas el ok, ĉiujare elektitaj 
personoj, en la ĝenerala kunveno, kaj el ĉiuj Delegitoj en 
la diversaj urboj. La unuaj decidas la urĝajn aferojn, kiujn 
aprobas ĉiuj poste en ĝenerala kunveno, en kiu oni pri- 
traktas la ĝeneralajn demandojn. Se okaze estonte nia 
Ligo malaperos, ĉiuj ĝiaj propraĵoj apartenos laŭ la regul- 
aro al I.K.U.E. Ĝi havas specialan komisionon por prop- 
agando. 

10-e. Kiom estas la deviga kotizaĵo por lo membriĝo? 
Unu peseton jare, aŭ 3.50 ptojn se ili ricevas nian Revuon. 

ll-e. Kiom da pagintaj membroj ĝi havis hodiaŭ? — 
Krom la du societoj: Katolika Stelo el Sabadell, kaj Stu- 
denta Juneco el Ĝerono, ĝis nun pagis 140 membroj. En 
1913 ni pagis 34 jarabonojn al I. K. U. E. 

12-e. Kiu estas ĝia estraro? — Prezid. S-ro Johano 
Rosals: adr. Str. Puertaferrissa 30, Barcelono. Vic-prezid. 
D-ro J. Casanovas P-ro, Ĝerono. Sekretario P-ro J. Sab- 
ate. Vic-Sekr. P-ro D-ro J. Tatcher. Kasisto M. Gili. 
Voĉdonantoj: J. Mauri kaj P-ro F. Viver. La Sekretariejo 
ĉe S-ro Rosals, Puertaferrissa 30. Barcelona. Oficiala aŭ 
leĝa sidejo: Str. Cucurulla 9, Pral. (Juventud Catolica). 
Delegitoj en la I. K. U. E. D-ro J. Coll P-ro, Str. Santa 
Ana 8, Pral. kaj P-ro S. Vial. 

13-e. a) Ĉu ĝi havas oficialan organon? Jes, Kataluna 
Katoliko. b) de kiam aperinta? — De la 1-a Aprilo de l 
1911-a. c) kiel ofte ĝi eliras? — Monate. d) Kiom da nu- 
meroj jam eliris ĝis hodiaŭ? — Dudek-ses. e) La redakcio kaj 
administracio? — f) ĝia precisa adreso? — Puertaferrissa 
30, Barcelono; Direktoro estas S-ro J. Rosals kaj ĉefre- 
daktoro, D-ro J. Coll P-ro. — g) ĝia abonprezo. — Senpage 
por la Liganoj. Fremdlande 3 fr. jare. h) ĝia proksimuma 
ekzempleraro. — 300—400 ekzempleroj monate. 

14-e. Ĉu la Ligo aŭ ĝiaj membroj eldonis aliajn ver- 
kojn? Mi konas neniun, krom kelkajn poŝtkartojn. 

15-e. Rimarkindaj okazintaĵoj de post ĝia starigo 

ĝis hodiaŭ. Unue mi rimarkas la entuziasmon kaj suk- 
ceson en la festo ĉiujara, kiun dum Decembro ni de- 
diĉas al nia Sankta Virgulino de la Espero, kiun en Romo 
l. K. U. E. akceptis ankaŭ tia, laŭ propono de P-ro Jozefo 
Planas je la nomo de nia Ligo. 

Due la sukceson ĉe altrangaj ekleziaj aŭtoritatoj, kiuj 
permesis starigi la grupon „Studenta Juneco” nur por se- 
minarianoj en la Seminario de Ĝerono. Ankoraŭ ĉe la 
Barcelona Episkopo, kiu alsendis oficialan riprezentanton 
al la kongresoj de Parizo kaj Romo; plie la mortinta ĉef- 
episkopo de Tarragona sendis ankaŭ riprezentanton kaj 
telegramon al la kongreso en Parizo. 

Trie ĝi. sukcesis, nomigante min kiel oficiala profesoro 
de Esperanto en la ŝtata Barcelona Universitato. Fine pri 
sukcesoj de kursoj, ekskursoj, kongresoj k.t.p. vidu E. K. 

16-e. Ĉu la Ligo deziras aliĝi al I. K. U. E., kaj sub- 
meti sin al la regularo, starigota dum „Nia Kvina” en 
Lourdes 19142 — Nia regularo diras (ĉap. ŝanĝebla) (art. 
3-a): Nia Katolika Ligo aliĝas al I.K.U.E. kaj sekve ak- 
ceptas ĝian Regularon aprobitan laŭ la decido de la Unua 
Kongreso en Parizo je la 1-a Aprilo de P 1910-a: 

Sekve se oni akceptas novan Regularon, nia Ligo Ka- 
taluna devos kunveni je ĝenerala eksterordinara kunveno 
por ŝanĝi la cititan, 3-an regulon kaj prezenti la ŝanĝon 
al la aprobo de la ekleziaj kaj ŝtataj aŭtoritatoj. Post tio 
nia Ligo povos, aŭ ne, akcepti, neniel tamen ante factum. 


D-ro Joaquim COLL, P-ro. 
Barcelono, 12 Novembro 1913-a. 


No. 9. Respondo pri la enketo de „Espero Katolika”. 


1. En Aŭstrio ekzistas Ligo; ĝia domo estas: Aŭstria 
katolika ligo esperantista. 

2. Ĝi okupas tutan teritorion de „Aŭstrio” (la kronlan- 
doj: Bohemio, Moravio, Stirio, Karintio, Krajno, Dalmatio, 
Tirolio, Galicio, Bukovino, supra- kaj malsupra Aŭstrio). 
Nacioj: (germana, bohema (ĉeĥa), pola, itala, kroata, slo- 

vaka, rumana, rutena.) 

3. S-ro Ulm, veninte de Dresdeno, propagandis Espe- 
ranton en submajstra unuiĝo (Gesellenverein) en Wien kaj 
preparis ekspozicion; S-ro Horl, instruisto, aŭdis pri tio kaj 
tuj vizitis S-ron Ulm, al kiu li rakontis, ke li kun S-ro 
Wesely kaj Aigner lernis Esperanton kaj intencas ĝin en- 
konduki en junulara ligo. Post kelkaj interparoladoj oni 
konsentis, ke estu tre necesa havi en nia regno katolikan 
unuiĝon Esperantistan. S-ro Ulm proponis peti la anon de 
Lingva Komitato, S-ron J. Schroder, ke li estu la prezidanto 
de la ligo. 

Post la IIl-a en. Budapeŝto, kie ĉeeŝtis S-roj Hörl, Ulm, 
Wesely, oni ĉion preparis; S-ro Aigner precipe zorgis pri 
la statutoj, kiuj estas akceptitaj de la registaro, kaj inten- 
cis fondi Ligon dum la euĥaristia kongreso post prediko, 
kiun tre fervore faris Mons. H. Giesswein de Budapeŝto. 

Nia prezidanto A. Richardson mem aprobis la statutojn 
kaj ĝojiĝis pri la proponita estraro de la nova ligo. 

4. La 11-an de Septembro 1912 estis starigita la Ligo en 
Wien. 

5. La regularo estas regule aprobita; 

6. Ankaŭ de la registaro. 

7. Ĝis nun ne ankoraŭ de la Episkop(ar)o, tamen tio 
okazos certe. 

8. Religia konsilanto estas respekt. pastro Dr. Questel 
(elparolu: Kvestel). 

9. La ekzistantaj lokaj grupo aliĝis al la Ligo. 

10. Kotizo por la membroj estas jare 1.20 Kronoj (50 Sm.) 

11. Proksimume 60 pagintaj membroj. 

12. Prezidanto de nun estas S-ro kortega konsilisto 
Aug. Jungwirth, Wienn Il, Capistrangasse 2; vic-prezi- 
dantoj: S-ro Joh. Schroeder, S-ino Emmy de Kubin, Wien, 
kaj S-ro Benito Ulm, Wien 16, Kirchstetterngasse 16, sam- 
tempe: Korespondanto de la ligo; Sekretario: S-ro J. Horl, 
instruisto; 2-a Sekretario: S-ro Pawelka, fervojoficisto ; 
Kasisto: S-ro H. Kellner, instruisto; 2-a Kasisto: S-ro 
Kuhnel, fervojoficisto. 

13. Ĝi akceptis kiel oficialan organon „Espero Katolika” 

por pli bone subteni tiun Ĉi revuon. Due: la eldono de 
propra organo devus esti nur en Esperanto, ĉar la anoj de 
nia ligo estas el 8 diversaj nacioj. Trie. Ni iom post iom 
intencas venki la ĉiutagajn gazetojn naciajn, por ke ili 
akceptu niajn raportojn, per kiuj ni pli bone disvastigas 
nian katolikan movadon. | 

Preskaŭ la triono de niaj membroj estas abonantoj de 
nia bela revuo „Espero Katolika”. 

14. Eldonoj: por la diservo dum la jarkunveno estis 
eldonitaj de 2 membroj la tekstoj de kantoj kaj ilustritaj 
kartoj. 

15. Rimarkindaj okazintaĵoj: Du bone vizititaj diservoj 
kun predikoj. 

16. Nia Ligo tuj konsentis la aliĝon al I.K.U.E. La trans- 
loĝiĝo de nia kara Kasisto en alia urbo estis la kaŭzo, 
ke la Ligo ne sendis la kotizon. Nia delegito en Romo 
preskaŭ ne volis kredi, ke la Ligo ne pagis. Ni konsentis 
pagi 10 spd. po membro, sed ni proponus pagi de post 
ĉiujara kongreso de Oktobro 1913—Septembro 1914, kaj 
dezirus ke la jaro por la I.K.U.E. estu tiamaniere. 


N-o 10 RESPONDO EL SAKSUJO (GERM.) 
I. 
La resaniĝo de la I. K. U. E. 


Estis vere belaj, sinceraj vortoj, kiujn parolis la artikolo 
de nia E. K. (No. 99) pri la orfiĝinta I. K. U. E. Jam de 
longe la I. K. U. E. anoj el diversaj landoj plendadis vigle 
pri la malordoj kaj pri la tro grandaj senzorgoj, kiuj regis 
la I. K. U. E. Sed por ĉiuj plendoj pri la organizacio de 
I. K. U. E. oni havis nur surdajn orelojn! Ŝajnis, ke oni ne 
laboris, sed nur ludetis! 

Tial ankaŭ la I.K.U.E. perdis multajn fidelajn kunhel- 
pantojn. 

Hodiaŭ oni devas diri: Se la I. K. U. E. ne devas perei, 
oni devas radikale renovigi la fundamenton de l. K. U. E. 
Precipe estas necese, ellabori definitivan regularon kaj elekti 

definitivan estraron, kiu ne nur havas bonan volon, sed 
ankaŭ la forton kaj la povon, regi nian grandan universalan 
katolikan unuiĝon. 

Perfekte mi akceptas la opinion de la E. K. redaktoro, 
Sro Dr. Smulders kaj deklaras jene: 

1. Oni baldaŭ komencu starigi laboreman lokan orga- 
nizan-kaj kongreskomitaton por nia „Kvina”. 

2. Oni akceptu la novan projekton de regularo de 
I. K. U. E. de Pastro Poell, (kiun oni pridiskutu en la E.K. 
tute antaŭ „nia Kvina”) kaj ŝanĝu ĝin laŭbezone. 

3. Nia oticiala organo E. K. malfermu specialan rubri- 
kon por la diskuto pri la rimedoj por la renovigo kaj 
revivigo de la l. K. U. E. 

En la diskuto oni evitu memkompreneble ĉiun personan 
konflikton. 

Se oni daŭrigos la nunan senzorgegan agmanieron, nia 
l. K. U. E. perdiĝos malrapide. Tion ni ne volas, tio ne 
devas esti! Nia kara l. K. U. E. devas prosperi denove, 
devas iĝi organizaĵo, kiu vere estas servanto dela katolikaj 
interesoj. Por efektivigi tian belan celon, gravaj kaj multe 
da taskoj atendas, sed la veraj amikoj de la 1. K. U. E. 
ne hezitos plenumi ilin. 

I. 
Respondo al la Enketo; Germanujo; la Saksa 
Katolika Ligo. 

Je la fino de mia deklaro mi volas respondi la enketajn 
demandojn pri la ekzistantaj naciaj ligoj de Kat. Esp. 

1. En Germanujo ekzistas la Bavara, la Saksa, la Ok- 
cidenta Germana Ligoj kaj diversaj malgrandaj katolikaj 
esperantistaj societoj. 

2. La saksa ligo ampleksas nur la reĝolandon Saksujon. 

3. La saksa ligo estas starigita per la instigo de la 
estro de la bavara ligo de 1. K. U. E., S-ro J. Scholz, 
redaktoro en Ausgburg. Ĝia fondinto estis la grafa aktisto 
Simmer en (Glaŭchaŭ, kiu starigis la ligon per apogo de 
kelkaj samkredanoj. 

4. Ĝi estas starigita en Glaŭchaŭ, en la monato de 
Septembro 1910. 


344 ESPERO KATOLIKA 


5. k. 6. La ligo havas regule aprobitan regularon, kiu 
ne estas aprobita de la Episkopo nek de la Registaro. 

7. Nia saksa Episkopo konas nian ligon. 

8. Ĝi ne havas religian konsilanton, ĉar tio ne estas 
necese en Saksujo. 

9. Nia ligo havas lokajn grupojn, izolitajn delegitojn 
kaj izolitajn anojn. 

10. La deviga kotizaĵo estas 1 Sm. 

11. Ĝi havas 40 pagintajn membrojn. 

12. La estraro estas la kuratoraro, kiu konsistas el la 
delegitoj. La prezidanto estas la ĉefdelegito, grafa privat- 
sekretario Sdmmer en Wechselburg, kiu intertempe estas 
ankaŭ sekretario kaj kasisto. La sidejo estas en Wechselburg. 

13. a. k. b. La oficiala organo estas la „(Germana Ka- 
toliko” kiu aperis de 1910. c. Ĝi eliras monate, kaj kelk- 
foje dumonate; d. nescio; e. La redakcio kaj administracio 
estas S-ro R. Scholz, bavara ĉefdelegito de I. K. U. E. 
f. adreso: Augsburg, Sulzerstr. 17. g. La abonprezo estas 
1,5 Sm.; por membroj senpage. h. nescio. 

14. La saksa ligo kaj ĝiaj membroj ne eldonis aliajn verkojn. 

15. Rimarkindaj okazintaĵoj de la ligo estas la jarĉet- 
kunvenoj en Dresden 1911 kaj Chemnitz 1912. Kun ambaŭ 
okazintaĵoj estis ligitaj grandaj propagandaj festvesperoj. 

16. La saksa ligo jam estas membro de 1. K. U. E. kaj 
submetas sin al la regularo starigota dum „Nia Kvina” en 
Lourdes 1914. SAdMMER, Sekretario, 

Saksa ĉefdelegito de 1. K. U. E. 


(La redakcio ricevis ankoraŭ de P-ro Madlener respondon pri la 
Bavara Ligo de Katolikaj Esperantistoj. Sed ĝi estas tro ne 
kompleta ; pli preciza respondo estas dezirinda.) 


Kroniko de l. K. U. E. 


Opinio pri „Espero Katolika”. 


Kiel mi diris en nia Okt. n-o. p. 268, mi kiel redaktoro 
de E.K. spertis la veron de la proverbo: Kiom da kapoj, 
tiom da ĉapoj. Se ne de gravaj personoj mi ricevis mul- 


KRONIKO DE 1. K. U. E. 345 


tajn alkuraĝigojn, tute malesperigite mi certe jam de longe 
estus forlasinta la redaktorecon de E. K. — Novan alkura- 
ĝigon mi ricevis, leginte la opinion de unu el niaj gravaj 
Esperanto-gazetoj, la Amerika Esperantisto, kiu sub titolo 
„Sur nia Tablo” kutimas priparoli la diversajn Esperanto- 
gazetojn. Opinio de ne katoliko, de ne-Eŭropano, loĝanta 
je P alia flanko de l' oceano kaj de el malproksime trari- 
gardanta la antaŭ si elvolviĝantan pejzaĝon, kaj esprimanta 
la ĝeneralajn impresojn de la vidaĵoj. 

. Jen do tio, kion mi legas en Amerika Esperantisto, Okt. 
1913, p. 33: 

ESPERO KATOLIKA. Dekjara gazeto, oficiala orgamo de la 
K. E. L. Unu el la plej bonegaj esperantaj eldonaĵoj, rilate bonstilan 
kaj precizan Esperanton. Celas religian propagandon, pere de Espe- 
ranto. Elmontras la perfektan organizon, neŝanceliĝan militadon de 
la katolika eklezio pro sia kredaro, kaj ankaŭ la indecon de Espe- 
ranto por plifaciligi la interrilatojn intimajn de diverslingvaj branĉoj 
de iu organizo. Estus bone se aliaj eklezioj estu egale progresemaj, 
kaj vekiĝu al la povo de Esperanto kiel interkomunikilo. 


GRAVA SUKCESO DE I.K.U.E. 


La Kvara Kongreso de l' Evangelio 
Paris, 7-8-9 de Novembro 1913. 
Sekcio Esperantista. 

Temo: La Evangelio kaj la Sociala demando. 


En nia Roma kongreso oni jam atentigis pri la Ligo de 
l~ Evangelio, kiu estas laŭkanone starigita kiel „kunfrataro” 
en Montmagny Eparĥio de Versailles, laŭ ordono de Mons. 
GIBIER. Ĝia direktoro estas Rev. S-ro Kanoniko GARNIER, 
en Montmagny apud Paris (S. et O.), France. 

P-ro RICHARDSON, tuj post konatiĝo kun ĝi, entuziasmiĝis 
pri tiu bela kaj grava Ligo, kaj ne atendante unu momenton, 
rapide presigis en Esperanto la Statutojn de la Ligo. Estis 
lia lasta verkaĵo; apenaŭ ĝi estis eldonita, jen la ĉiam 
junkora maljunulo RICHARDSON forvojaĝis de nia tero Ĉielen. 
Resume la Ligo de l” Evangelio celas disvastigi la konadon 
kaj praktikadon de la Evangelio en la popolo; la membroj 
promesas legi ĉiutage kelkajn paĝojn el la Sankta Libro. 

Antaŭ unu monato okazis la IV Kongreso de l Evangelio 
en Paris. S-ro COLAS dissendis cirkuleron en Esperanto, 
en kiu li petis raportojn de alilandanoj, ĉar la kongreso 
akceptos por la fremduloj, kiuj bonvolos partopreni en la 
kongreslaboroj, la uzadon de Esperanto. 

Kvankam la cirkulero estis dissendita nur kelkajn semajnojn 
antaŭ la Kongreso, tamen alvenis 20 raportoj el dek frem- 
daj nacioj. 

La honora Komitato de la Kongreso konsistis el 11 kar- 
dinaloj-ĉefepiskopoj. 

La 7-an de Nov. okazis la unua kunsido matene, sub la 
prezido de lia Em. Moŝto Kardinalo AMETTE, ĉefepiskopo 
de Paris. En tiu kunsido S-ro COLAS, kiel delegito de la 
katolikaj Esperantistaj grupoj, raportis pri „la Evangelio 
kaj la sociala demando en la diversaj landoj de la mondo”. 
La raportoj de niaj samideanoj tie estis prezentitaj en 
ĉeesto de Kardinalo AMETTE. La konkludo de ĉiuj fremd- 
landaj raportoj enhavas la urĝan neceson „prediki la 
Evangelion en ĉiuj nacioj” kaj doni al la Ligo de abato 
Garnier disvastiĝon tutmondan. Tiu konkludo estis unu- 
anime aprobita de la kongreso. 

Tiel nia I.K.U.E., dank” al la agemeco de S-ro Colas, 
tre ageme partoprenis al la kongreso kaj kunhelpis al ĝia 
sukceso. | 

En Le Peuple Francais, la organo de la Ligo, ni legas, 
ke abato GARNIER ofte atentigis la kongresanojn pri la 
grandegaj servoj, kiujn povas fari Esperanto al la Katolika 
afero kaj li montris la malsaĝecon de kelkaj antaŭjuĝoj 
disvastigitaj kontraŭ Esperanto. 

La Kongreslibro, kiu enhavas ĉiujn raportojn (ankaŭ de 
la Esperantistoj) estas mendebla ĉe kanoniko GARNIER. 
Sufiĉas sendi frs. 1.25 (0.50 Sm.) al lia adreso. 


D-ro SMULDERS. 

Enhavo de la Jarkolekto 1913. 
Artikoloj. 


Pri la libro de Jobo (B) p. 3. — Pilgrimo al la Sankta Lando (R.) 
p. 8; p. 39. -— La Katolika Gazetaro kaj Katolika Telegrafagentejo 
(JANSSEN) p. 19; p. 218. — In memoriam Arthur Lloyd (N.) p. 24. — 

(SCHRODER) p. 198. — Katolikaj Societoj (B.) p. 200. — Esperanto- 

Lokoj de l' Eterna Urbo (LEHNER) p. 286; p. 327 — Memoroj pri 
la lastaj tagoj de P-ro Richardson (COLAS) p.313 — Parolado apud 

Meĉiolana Edikto (WIERSCHOWSKI) p. 323 


Poezio: Ludiloj (R.) p. 65. — Batalhimno Esperantista (kun 
muziko) p. 93. — Antaŭ la plej Sankta Sakramento (T.) p. 141. — 
„Dio Geometrias? (DOERNER) p. 145. -— La Anĝela Saluto (Muziko) 
p. 232. 


Katolika Vivo Ĉiulanda: Salutparolado de Princo Sapieĥa dum 
Eŭkaristia Kongreso, .p. 2/. Kiajn fruktojn produktas tutkatolikaj 


registaroj (PAJOR) p. 29. — La Oktavo de Preĝado (N.) p. 30. — 
Balkanaj Landoj (BENKOVIĈ) p. 31. — Religia kaj nereligia instru- 
ado en Kanado (MOJADO) p. 60. — Morto de Kardinalo Nagl 

Adolf Kolping kaj lia Verko (W.) p. 202. — Lia Moŝto Kardinalo 


van Rossum en Nederlando (PASTOOR) p. 207. 

Kroniko de I.K.U.E.: La preparanta Komitato de la 4-a kon- 
greso Katolika kaj Pilgrimo en Romo. p. 49. — Katolika Esp. 
Societo „Berlin“ (FROMM) p. 52. — Esperanto-tablo „Verda Stelo“ 
kaj „Vindobona“, Wien (U.) p. 54. — Nederlanda Katoliko (JANS- 
SEN) p. 57. — Kat. Esp. Societo de Jeruzalemo (SCHMITZ) p. 57. — 
Kat. Esp. Mov. en Katalunlando (PLANAS) p. 58. — En Parizo, 

